text: RuddingardagurStrandaruddingVer við! / Skráset rudding
text: #000003
text: Yvirskipaða endamálið við verkætlanini Rudda Føroyar er at fáa ein reinan og sunnan ruskleysan heim. Meira ítøkiliga skulu so nógvir føroyingar sum gjørligt fáast til at taka lut í altjóða ruddingardegnum, sum fer fram samstundis í nógvum av heimsins londum í september á hvørjum ári. Í 2022 luttóku nærum 15 milliónir fólk úr tilsamans 190 londum.
text: #000004
text: Móðurverkætlanin eitur Let’s do it!, og yvirskipaða endamálið við altjóða ruddingardegnum er at fáa so nógv lond sum gjørligt at koma nærri málinum um ein reinan, sunnan og ruskleysan heim.
text: #000005
text: Við verkætlanini vilja vit eisini skapa økta tilvitan um stóra týdningin av atburðinum hjá bæði einstaklingum og fyritøkum: At rudda í nærumhvørvinum fær ynskið um ein reinari heim at spjaða seg um allan heim. Les meira um hesa altjóða verkætlan á .
text: #000006
text: Í miðal 20 tons um árið tikin upp á árliga ruddingardegnum
text: #000007
text: Føroyar verða í ár við á altjóða ruddingardegnum á sætta sinni. Dagurin verður 16. september, og tað er okkara vón, at so nógvir einstaklingar og fyritøkur sum møguligt vilja vera við okkum at rudda og gera vart við, hvussu nógv burturkast legst á hvørjum ári.
text: #000008
text: Í 2022 tóku á leið 1.300 føroyingar, einstaklingar og fyritøkur, 25 tons av burturkasti upp úr føroysku náttúruni. Meira enn 100 tons eru ruddað úr nátturuni síðani 2018.
text: #000009
text: Fyri hvønn plastikkposa, sum verður tikin upp, verða 20 gramm minni av plastikki í náttúruni. Tað er ikki nógv, men um 5% av okkum taka ein plastikkposa upp hvør, verða tað 50 kg. tilsamans – og tað er bara í Føroyum.
text: #000010
text: Seinastu árini hava nógvar fyritøkur tikið lut í árliga ruddingartiltakinum. Hetta er ein upplagdur møguleiki hjá eini fyritøku ella felagsskapi at hava ein aktivan dag saman, sum ger góðan mun fyri umhvørvið.
text: #000012
text: Fyritøkur og stovnar hava eisini gjørt stóran mun fyri tilverugrundarlagið hjá Rudda Føroyar við at stuðla fíggjarliga. Seinastu árini hevur Hiddenfjord verið høvuðsstuðul okkara. Sí allar stuðlar her.
text: #000013
text: Vitja heimasíðuna hjá Nordic Coastal Cleanup: 
text: #000016
text: Arbeitt verður við at fáa sjóvarmálar og strendur ruddaðar við sjálvbodnari arbeiðsmegi og at savna hagtøl fyri burturkast – hvat slag talan er um, og hvørjar keldurnar eru. Nordic Coastal Cleanup hevur mong ár og royndir á baki, og Føroyar hava verið við í nøkur ár.
  Sambært frágreiðing frá Nordic Coastal Cleanup, sum kann lesast her, er neyðugt við átøkum, ið fyribyrgja, at burturkast endar á sjónum og í góðum norðurlendskum samstarvi tryggja, at hesin trupulleiki fær uppmerksemi frá politiska myndugleikanum í londunum, sum eru við.
text: #000017
text: Tað vísir seg tíbetur, at fólk og vinna gerast meiri kunnug um avleiðingar av tveittum burturkasti í náttúruna og raðfesta umhvørvið í størri mun enn áður. Vit síggja tað eisini á ruddingardøgunum her í Føroyum, har ruddarar boða frá minni burturkasti. Helst er hetta ein blandingur av, at fleiri umhvørviskrøv og -treytir verða settar vinnuni, og at fólk og húsarhald duga betur at beina rusk burtur á rættan hátt.
text: #000018
text: Minking av burturkasti í náttúruni er treytað av, at tað framhaldandi verður ruddað og náttúran ’hildin við líka’. Tí er hetta eitt gott samstarv at vera í. Við jøvnum fundum og samskifti millum londini, deila vit íblástur, góðar søgur og hugskot um, hvussu arbeiðast skal við at finna fólk at rudda, stuðul frá kommunum, stovnum, fyritøkum og felagsskapum og at fáa politisku skipanina innyvir í størri mun.
text: #000019
text: Rudda Føroyar samstarvar við ymsar skúlar kring landið, ið kunnu hava strandarudding sum ein evnisdag. Soleiðis fáa vit ávísa økið ruddað á hvørjum ári og um somu tíð. Ikki minst elvir luttøka hjá skúlum til, at ungdómurin verður kunnaður um avbjóðingarnar viðíkjandi umhvørvinum í dag – ikki bara í Føroyum, men í altjóða høpi.
text: #000020
text: Munurin á “vanliga” ruddingardegnum og strandarudding
text: #000021
text: Strandarudding er í roynd og veru tað sama. Ruddað verður í posar við somu amboðum sum við vanligari rudding. Munurin er, at sjálvt ruskið og burturkastið skal skiljast, vigast og flokkast. Síðani kann tað beinast burtur sum vanligt. Hetta merkir, at antin rudda og skilja fólk hvør sær, ella verður ruddað helvtina av tíðini og ruskið skilt hina helvtina.
text: #000022
text: Tað er neyðugt at síggja og vita, hvar burturkastið kemur frá. Hvussu nógv kemur úr Norðurlondum, og hvussu nógv kemur aðrastaðni frá í heiminum. Ikki minst, hvat er tað, sum er keldan – (fiski)vinna, húsarhald ella annað.
text: #000023
text: Hagtølini vísa, at húsarhaldini og sjóvinnan dálka mest, meðan byggivinnan eisini hevur ein stóran leiklut. Við hesum kunnu tiltøk um umhvørvi, dálking, rudding, endurvinning o.a. verða beinrakin. Vita vit, hvar burturkastið kemur frá og hví, so er tað mótvegis einum ávísum bólki, at kunning, upplýsing og átøk skulu skraddaraseymast.
text: #000024
text: Býur/bygd* Vekt av ruski (kilo)*Hvussu nógv kilo hevur tú ruddað? Tal á ruddarum*Hvussu nógv vóru tit og ruddaðu í tínum øki?
text: #000027